ტონი კროოსი

ტონი კროოსი (გერმ. Toni Kroos; დ. 4 იანვარი, 1990) — გერმანელი ფეხბურთელი, ცენტრალური ნახევარმცველი. იცავდა მიუნხენის „ბაიერნის“, ლევერკუზენის „ბაიერის“, მადრიდის „რეალისა“ და გერმანიის ეროვნული საფეხბურთო ნაკრების ღირსებას. ბრემენის „ვერდერის“ ფორვარდის, ფელიქს კროოსის ძმა. კროოსი დაიბადა გრაიფსვალდში და თამაში დაიწყო საფეხბურთო კლუბ „გრაიფსვალდერში“, შემდეგ კი გადავიდა „როსტოკის ჰანზას“ ახალგაზრდულ კლუბში. 2006 წელს შეუერთდა „ბაიერნს“. 2007-08 წლების სეზონში გადაიყვანეს პირველ გუნდში, როდესაც ის იყო 17 წლის. ბაიერნის მწვრთნელმა ული ჰიონესმა განაცხადა, რომ ის ითამაშებდა 10-ნომრიანი მაისურით „ბაიერნში“, როდესაც მას ექნებოდა მეტი გამოცდილება. კროოსს ჰქონდა შესანშინავი სტარტი „ბაიერნში“, მისი დებიუტი შედგა 2007 წლის 26 სექტემბერს, როდესაც მისმა გუნდა 5-0 დაამარცხა „კოტბუსის ენერგია“. კროოსმა ორი საგოლე პასი გადასცა მიროსლავ კლოზეს მოედანზე გამოსვლიდან 18 წუთის განმავლობაში. წარმატებული აღმოჩნდა მისი დებიუტი უეფა-ს ევროპის ლიგის მატჩში „რედ სტართან“, 81-ე წუთზე შემოვიდა მოედანზე, ჯერ მიროსლავ კლოზეს გადასცა საგოლე პასი, შემდეგ კი თვითონ გაიტანა და მოაგებინა მის გუნდს ურთულესი მატჩი. კროოსი იჯარით გადავიდა „„ბაიერ 04 ლევერკუზენში“ 2009 წლის იანვარში. 2009 წლის 18 აპრილს ბუნდესლიგაში პირველი გოლი გაიტანა „ვოლფსბურგის“ კარში, სადაც „ბაიერმა“ წააგო 1-2. 2009 წლის 27 ნოემბერს კარლ-ჰაინც რუმენიგემ განაცხადა, რომ კროოსი დაბრუნდებოდა ბაიერნში. 2009 წლის 19 დეკემბერს, მან დუბლი შეასრულია „მიონხენგლადბახის ბორუსიასთან“ მატჩში, რომელიც „ბაიერმა“ 3-2 მოიგო და გახდა სეზონის პირველი ნახევრის ჩემპიონი 2009-10 წლების სეზონში. 2009 წლის დეკემბერში კიკერის მკითხველებმა დაასახელეს თვის საუკეთესო ფეხბურთელად. მიუხედავად იმისა, რომ „ბაიერმა“ გამოთქვა მისი შენარჩუნების სურვილი, „ბაიერნმა“ უარი განაცხადა მის ბაიერში დატოვებაზე 2012 წლამდე. 2010 წლის მსოფლიო ჩემპიონატის შემდეგ კროოსი დაბრუნდა „ბაიერნში“ წელიწადნახევრიანი განათხოვრების შემდეგ. ამ პერიოდის განმავლობაში, მან ბაიერის მაისურით გაიტანა 10 გოლი ბუნდესლიგაში 43 მატჩში. 2010 წლის 16 აგვისტოს ითამაშა პირველად "გერმანია ვინდეკის" წინააღმდეგ გერმანიის თასის პირველ რაუნდში, გაიტანა მესამე გოლი, მისმა კლუბმა კი მოიგო 4-0. იმ სეზონში ძირითად შემადგენლობაში თამაშობდა ბუნდესლიგის, გერმანიის თასის და ჩემპიონთა ლიგის მატჩებში. პირველი გოლი ჩემპიონტაში გაიტანა 2010 წლის 29 ოქტომბერს, ფრაიბურგის კარში, სადაც ბაიერნმა მოიგო 4-1. 2014 წლის მსოფლიო ჩემპიონატის შემდეგ გადავიდა „რეალ მადრიდში“ 20 მლნ ევროდ. 2007 წლის 17-წლამდელთა მსოფლიო ჩემპიონატზე კროოსი დაჯილდოვდა ოქროს ბურთით, როგორც გათამაშების საუკეთესო ფეხბურთელი და ვერცხლის ბუცით 5 გოლის გატანის შემდეგ. კროოსის დებიუტი გერმანიის 21-წლამდელთა ნაკრებში შედგა 2008 წლის 5 სექტემბერს 2009 წლის ევროპის 21-წლამდელთა ჩემპიონატის შესარჩევ მატჩში ჩრდილოეთ ირლანდიის ნაკრების წინააღმდეგ და გაიტანა გოლი მე-11 წუთზე, მეორე გოლი კი გაიტანა იტალიელ თანატოლებთან მატჩში, სადაც მისმა ნაკებმა 1-0 გაიმარჯვა. ახალგაზრდული ნაკრების მწვრთნელმა, ჰორსტ ჰრუბეშმა მოულოდნელი გადაწყვეტილება მიიღო და ის არ შეიყვანა 2009 წლის ჩემპიონატის განაცხადში. 2010 წლის იანვარში, კროოსი გამოიძახეს გერმანიის ეროვნულ ნაკრებში საწვრთნელ შეკრებაზე და შეიყვანეს არგენტინის ნაკრებთან გასამართი ამხანაგური მატჩისთვის 2010 წლის 3 მარტს, სადაც შედგა მისი სანაკრებო დებიუტი. კროოსი ნაკრების მწვრთნელმა იოახიმ ლიოვმა შიეყვანა 2010 წლის მსოფლიო ჩემპიონატის სანაკრებო განაცხადში. მისი დებიუტი ჩემპიონატზე შედგა განის ნაკრებთან მატჩში, შემოვიდა მე-80 წუთზე, მისმა ნაკრებმა კი მოიგო 1-0. მან ასევე ითამაშა მეოთხედფინალში არგენტინასთან, ნახევარფინალში ესპანეთთან და მესამე ადგილისთვის მატჩში ურუგვაის ნაკრებთან. 2012 წლის ევროპის ჩემპიონატის შესარჩევ მატჩებში კროოსი იყო ნაკრების ძირითადი შემადგენლობის ფეხბურთელი, ითამაშა ათი შესაძლებელი მატჩიდან რვაში. გერმანიამ მოიგო ათივე მატჩი ჩემპიონატის საკვალიფიკაციო ეტაპის A ჯგუფში. კროოსმა გაიტანა ორი გოლი ამ პერიოდში ამხანაგურ მატჩებში, ორივე მარჯვენა ფეხით. ჩემპიონატზე კროოსმა ჯგუფური ეტაპის სამივე მატჩში შეცვლიდან ითამაშა. ნახევარფინალში კი იტალიის ნაკრების წინააღმდეგ ლევმა ის ძირითად შემადგენლობაში დააყენა იტალიელი ანდრეა პირლოს გასანეიტრალებლად მოედნის ცენტრში. ლევის ეს გადაწყვეტილება შემდგომში მკაცრად იქნა გაკრიტიკებული, რადგან გერმანიამ 1-2 წააგო. 2014 წლის მსოფლიო ჩემპიონატზე კროოსი უკვე ძირითადი შემადგენლობის ფეხბურთელი იყო. მან გააკეთა საგოლე გადაცემა კუთხურიდან პირველივე მატჩში პორტუგალიის წინააღმდეგ და გოლი გაატანინა ჰუმელსს. ასევე მისი პასი გაიტანა ჰუმელსმა გოლი მეოთხედფინალურ მატჩში საფრანგეთის წინააღმდეგ. ნახევარფინალში ბრაზილიის ნაკრებთან შეხვედრისას კროოსმა გაუკეთსა საგოლე გადაცემა თომას მიულერს, რომელმაც გახსნა ანგარიში, ხოლო თავად გაიტანა ორი გოლი და დასახელდა მატჩის, რომელიც გერმანიამ 7-1 მოიგო, საუკეთესო მოთამაშედ. ბაიერნი:(11) ბუნდესლიგა (3): 2007–08, 2012–13, 2013–14 გერმანიის თასი : (3): 2007–08, 2012–13, 2013–14 გერმანიის ლიგის თასი (1): 2007 გერმანიის საფეხბურთო სუპერთასი (1): 2010 ჩემპიონთა ლიგა (1): 2012–13 უეფა-ს სუპერთასი (1): 2013 ფიფა-ს მსოფლიო საკლუბო ჩემპიონატი (1): 2013 რეალ მადრიდი:(19) ესპანეთის ლა ლიგა (3): 2016–17, 2019–20, 2021–22 ესპანეთის სუპერთასი (3): 2017, 2019–20, 2021–2022 უეფა-ს ჩემპიონთა ლიგა (4): 2015–16, 2016–17, 2017–18, 2021–22 უეფა-ს სუპერთასი (4): 2014, 2016, 2017, 2022 ფიფა-ს მსოფლიო საკლუბო ჩემპიონატი (5): 2014, 2016, 2017, 2018, 2022–23 გერმანია მსოფლიოს ჩემპიონი (1): 2014 17 წლამდელთა მსოფლიო ჩემპიონატის მე-3 ადგილოსანი (1): 2007 ევროპის 17-წლამდელთა ჩემპიონატის ოქროს ფეხბურთელი: 2006 ევროპის 17-წლამდელთა ჩემპიონატი: 2007: საუკეთესო ბომბარდირი 17-წლამდელთა მსოფლიო ჩემპიონატი: 2007: ოქროს ბურთი 17-წლამდელთა მსოფლიო ჩემპიონატი: 2007: ვერცხლის ბუცი Fritz-Walter-Medal 2008, ოქროს მედალი (კატეგორია U18) ის არის „ბრემენის ვერდერის“ ფორვარდის, ფელიქს კროოსის ძმა. მისი მამა მუშაობს როსტოკის „ჰანზას“ 19-წლამდელთა გუნდის მწვრთნელად ოფიციალური საიტი პროფილი რეალ მადრიდის ოფიციალურ საიტზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) ტონი კროოსი Twitter-ზე ტონი კროოსი – უეფას ჩანაწერი (ინგლისური) ტონი კროოსი — ფიფას ჩანაწერი[დაარქივებული] ↑ Kroos auf Leihbasis zu Bayer German. kicker sportmagazin (31 January 2009). ციტირების თარიღი: 31 January 2009. ↑ FCB vow to nurture and protect Kroos’ rare talent. FC Bayern (19 September 2007). ციტირების თარიღი: 19 September 2007. ↑ Hitzfeld's Review. FC Bayern (21 May 2007). ციტირების თარიღი: 28 May 2007. ↑ „Nerlinger: Best youngsters will get a chance“. FCBayern.de. 1 December 2009. ↑ Shining Starlets Pocket Prizes. FIFA (9 September 2007). დაარქივებულია ორიგინალიდან — 12 სექტემბერი 2007. ციტირების თარიღი: 9 September 2007. ↑ Kroos scores in his first match. German Football Association (5 September 2008). ციტირების თარიღი: 5 September 2008. ↑ Darum sind Kroos und Baumjohann nicht dabei German. tz-online.de (13 June 2009). ციტირების თარიღი: 12 December 2011. ↑ Robert Huth ist wieder da German. kicker sportmagazin (21 January 2010). ციტირების თარიღი: 22 January 2010. ↑ DFB-Team mit Müller und Kroos German. kicker sportmagazin (26 February 2010). ციტირების თარიღი: 26 February 2010. ↑ „Euro 2012: Spain v Italy — five key issues“. The Telegraph. 30 June 2012. ციტირების თარიღი: 5 October 2013. ↑ „Kroos emerges as talk of Bayern Munich, challenging German stars“. Sports Illustrated. 28 September 2012. დაარქივებულია ორიგინალიდან — 15 ოქტომბერი 2013. ციტირების თარიღი: 5 October 2013. ↑ Florian Jungwirth erhält Fritz-Walter-Medaille in Silber German. TSV 1860 Munich Official Website (24 July 2008). დაარქივებულია ორიგინალიდან — 25 ივლისი 2008. ციტირების თარიღი: 25 July 2007. ↑ Roland Kroos: “Jungs sind immer am Limit“ German. fc-hansa.de (17 December 2009). ციტირების თარიღი: 5 January 2010.